Ìzołe Canàrie

Łe Ixołe Canarie o Canarie (in castilian Islas Canarias) łe xe un arsipełago del Osèano Atlàntego nordosidental, al łargo de łe coste nordosidentałi de l'Africa, formà da sete ìzołe magiori (da est a ovest Łansarote, Fuerteventura, Gran Canària, Tenerife, Ła Gomera, Ła Palma e El Jero) pì altre de minori.

Tuto el arsipełago el xe aministrà da ła Spagna de cui łe xe comunità autonoma, conposta da łe do provinsie de Santa Cruz de Tenerife e Las Palmas de Gran Canaria.

 Zeografia 
El arsipełago el ga orixene vulcanega bastansa resente e łe so ìzołe łe ga coste asidentae e un riłievo asentuà, che col Pico de Teide riva a 3710 m..
El clima el xe maritimo, co debołe escursion anua e precipitasion scarse.

 Istoria 
Łe Ixołe Canarie, che podaria eser xa stae cognosue da łi Fenici e durante el medioevo łe jera note cofà ìzołe Fortunae, łe xe stae discoverte ofisialmente inte el 1336 da Lancellotto Maloncello, navegador genovexe al servisio de Alfonso IV del Portogało.

 Economia 
Se coltiva banane, agrumi, ortaji, sereałi e ua.
Se pesca merlùsi, sardełe e toni.
Divixion aministrative
Ła comunità autònoma de łe ìzołe canàrie ła xe dividesta in do provinse:
Provincia de Las Palmas‎
Provincia de Santa Cruz de Tenerife‎

 Notasion 

Altri projeti

 Linganbi foresti 

Canarie